b'\n_START_ARTICLE_\nMarekin tauti\n_START_PARAGRAPH_\nMarekin tauti on kanoihin tarttuva virustauti. Se on yleisin kanoissa esiintyv\xc3\xa4 tauti Suomessa, eik\xc3\xa4 siihen ole hoitoa._NEWLINE_Marekin tauti aiheuttaa muutoksia kanan hermoissa, aivoissa ja elimist\xc3\xb6ss\xc3\xa4. Lis\xc3\xa4ksi se voi aiheuttaa kasvaimia. Sairastunut lintu laihtuu ja lopettaa munimasta. Osa tartunnan saaneista linnuista kuolee, joista jotkut \xc3\xa4killisesti. Tauti voi tarttua kanojen lis\xc3\xa4ksi my\xc3\xb6s viiri\xc3\xa4isiin, kalkkunoihin ja fasaaneihin. _NEWLINE_Tauti levi\xc3\xa4\xc3\xa4 hyvin helposti ihmisten, el\xc3\xa4inten, ty\xc3\xb6v\xc3\xa4lineiden ja jopa kanalap\xc3\xb6lyn v\xc3\xa4litt\xc3\xa4m\xc3\xa4n\xc3\xa4.'